સૌથી મોટી સમસ્યા ફોર વ્હીલચાલકોને થાય છે. ફોર વ્હીલ માટે ત્રિકોણબાગ ચોક, આ જ ચોકમાં ખાદી ભંડાર સામે આવેલી ટ્રાફિક પોલીસ અને બી-ડીવીઝનની જૂની જગ્યાએ મલ્ટીલેવલ પાર્કિંગ બનાવવામા આવે તો સંખ્યાબંધ ફોર વ્હીલનો સમાવેશ થઇ શકે છે. ફોર વ્હીલ ઉપરાંત ટુ વ્હીલ માટે કરણસિંહજી સ્કુલ, જ્યુબિલી શાકમાર્કેટ પાછળની જગ્યા પણ પાર્કિંગ માટે વિકલ્પ બનાવી શકાય તેમ છે. અહીંથી બજારમાં પગપાળા જવાનું નજીક થાય છે. ટુ વ્હીલ અહીં પાર્કિંગ થાય તો બજારના રોડ વાહનોના ખડકલા વગર પહોળા રહી શ કે છે. મુખ્ય રોડ પર એકી અને બેકી તારીખની વ્યવસ્થા મુજબ એક જ ભાગમાં પાર્કિંગ રાખવામા આવે તો બજારમાં આવતા ગ્રાહકોને ભીડમાંથી મહતમઅંશે રાહત મળી શકે તેમ છે. બજારના એપ્રોચ રોડ પર ‘નો-પાર્કિંગ’ ઝોન બને તો બજારના આંતરિક રસ્તા ખુલ્લા રહી શકે.